text:
Lantunan asmaulhusna merdu MP3
youtube asmaul husna 99 nama allah download lagu asmaul husna siti nurhaliza asmaul husna dan artinya asmaul husna youtube esq asmaul husna youtube ...
Bikin Gemes...Lagu Asmaul Husna Anak-Anak MP3
Video Yang Bikin Gemes...Lagu Asmaul Husna Anak-Anak. Asmaul husna, asmaul husna dan artinya, asmaul husna dan maknanya, 99 asmaul husna, dzikir ...
asmaul husna asmaul husna dan artinya asmaul husna mp3 asmaul husna MP3
asmaul husna asmaul husna dan artinya asmaul husna mp3 asmaul husna beserta artinya asmaul husnah 99 asmaul husna download asmaul husna ...
99 Asmaul Husna dan Artinya MP3
Video 99 Asmaul Husna dan Artinya. Asmaul husna, asmaul husna dan artinya, asmaul husna dan maknanya, 99 asmaul husna, dzikir asmaul husna, asmaul ...
Lagu Asmaul Husna Anak-Anak MP3
Video Lagu Asmaul Husna Anak-Anak. Asmaul husna, asmaul husna dan artinya, asmaul husna dan maknanya, 99 asmaul husna, dzikir asmaul husna, asmaul ...
DOA & ASMA'UL HUSNA 99 NAMA-NAMA ALLAH MP3
DOA & ASMA'UL HUSNA 99 NAMA-NAMA ALLAH.
99 Asmaul Husna & Terjemahannya MP3
Asmaul Husna adalah nama-nama yang baik milik Allah SWT. Secara harfiyah, pengertian Asmaul Husna adalah "nama-nama yang baik". Asmaul Husna ...
Dzikir Asmaul Husna, Evi Tamala Menitikkan Air Mata MP3
Video Evi Tamala Menitikkan Air Mata Saat Dzikir Asmaul Husna. Asmaul husna, asmaul husna dan artinya, asmaul husna dan maknanya, 99 asmaul husna, ...
Asmaul Husna MP3
Asmaul husna, asmaul husna dan artinya, asmaul husna dan maknanya, 99 asmaul husna, dzikir asmaul husna, asmaul husna opick, asmaul husna haddad ...
Asmaul Husna dan Maknanya MP3
Video Asmaul Husna dan Maknanya. Asmaul husna, asmaul husna dan artinya, asmaul husna dan maknanya, 99 asmaul husna, dzikir asmaul husna, asmaul ...
Lagu Asmaul Husna Yang Bikin Nangis oleh Evie Tamala MP3
Video Lagu Asmaul Husna Yang Bikin Nangis oleh Evie Tamala. Asmaul husna, asmaul husna dan artinya, asmaul husna dan maknanya, 99 asmaul husna, ...
Asmaul Husna Dr Ary Ginanjar - Asmaul Husna ESQ MP3
Video Asmaul Husna Dr Ary Ginanjar - Asmaul Husna ESQ. Asmaul husna, asmaul husna dan artinya, asmaul husna dan maknanya, 99 asmaul husna, dzikir ...
Asma Ul Husna TV3 #DaiTV3 MP3
Al Asma Ul Husna 99 Names Of Allah God MP3
99 names of allah.plz rate and comment.
Asma'ul Husna - Haddad Alwi feat Ary Ginanjar MP3
Mendengarkan nasyid ini merasakan akan keagungan Allah. Allahu Akbar!!!
Gemesin...Anak Bayi Lucu Hapalan Asmaul Husna MP3
Video Gemesin....Anak Bayi Lucu Hapalan Asmaul Husna. Asmaul husna, asmaul husna dan artinya, asmaul husna dan maknanya, 99 asmaul husna, dzikir ...
Bacaan Surah Ar Rahman Yang Menyejukkan Hati oleh Ust. Yusuf Mansur MP3
Bacaan Surah Ar Rahman Yang Menyejukkan Hati oleh Ust. Yusuf Mansur. Ar rahman, surah ar rahman, surat ar rahman mp3, terjemahan surat ar rahman, ...
Asmaul Husna اسما الحسنا - Hijjaz (with Malay & Eng Translation) MP3
Maghfirah M Hussein Surat Ar Rahman Full (Official Video) HD MP3
Full Maghfirah M Hussein Surat Ar Rahman (Official Video) HD.


c: text/html

text:
Sajarah basa Sunda
Daptar eusi
Mangsa I (saméméh abad ka-16 M)[édit | édit sumber]
Nepi ka taun 1600 Maséhi, basa Sunda téh mangrupa basa nagara di karajaan Salakanagara,Galuh,Kawali,Sunda,jeung Pajajaran Dina ieu mangsa, basa Sunda kaasupan ku basa Sansakerta saperti anu katémbong dina prasasti titinggal Purnawarman, malah aksarana ogé maké aksara Pallawa. Basa sunda alam harita dipaké dina widang kanagaraan, kasenian, jeung kahirupan sapopoé, loba kitab ageman anu ditulis dina basa Sunda sarta ngagunakeun aksara Sunda kunao saperti Siksa Kanda ng Karesian, Carita Parahyangan, Amanat Galunggung, jeung Guru Talapakan. Geura titénan basa Sunda nu dipaké alam harita, boh nu aya dina prasasti
Mangsa II (sabada abad ka-16 M)[édit | édit sumber]
Mangsa III (1800-1900 M)[édit | édit sumber]
Dina ieu mangsa, basa Sunda mimiti kaasupan ku basa Walanda, ngaliwatan para bupati jeung pagawé Walanda. Mémang harita mah wewengkon Sunda téh geus aya dina genggeman pamaréntah Hindia Walanda, nya harita medalna buku basa Sunda anu ditulis ku aksara Latén téh. Basa Sunda mimiti dijadikeun ulikan bangsa deungeun utamana bangsa Walanda, salian ti éta basa Sunda ogé mimiti kaasupan basa Malayu deuih. Harita aya katangtuan ti bangsa Walanda sangkan bangsa pribumi, kaasup urang Sunda kudu ngagunakeun basa Malayu minangka lingua franca-na (contona aya dina Wawacan Panji Wulung taun 1876).
Mangsa IV (1900-1945 M)[édit | édit sumber]
Dina ieu mangsa, sakola-sakola beuki réa, basa Sunda terus digunakeun sarta diajarkeun di sakola-sakola. Para panalungtik basa Sunda beuki loba deuih, boh bangsa deungeun atawa urang Sundana sorangan, beuki témbong baé pangaruh basa Walanda kana basa Sunda téh, nepi ka harita mah teu saeutik urang Sunda nu nyaritana direumbeuy ku basa Walanda, utamana kaom palajar. Basa Sunda pacampur jeung basa Arab, Jawa, Malayu, jeung Walanda dipaké dina widang atikan jeung kabudayaan, pikeun nuliskeunana geus prah maké aksara Latén. Dina ieu mangsa, medal pustakamangsa jeung kalawarta dina basa Sunda saperti Papaés Nonoman (1915), Pasoendan (1917), Poesaka Soenda (1923), jeung Sipatahoenan (1923).
Mangsa V (1945-kiwari)[édit | édit sumber]
Mangsa ti taun 1945 nepi ka kiwari sok disebut ogé mangsa sabada perang, basa Sunda dipaké dina kahirupan sapopoé, pustakamangsa, sastra, kabudayaan, jeung buku-buku atawa kapustakaan. Mangsa ieu basa Sunda loba kapangaruhan ku basa Indonésia. Dina istilah-istilah basa kosta méméh asup kana basa Sunda téh umumna ngaliwatan heula basa Indonesia, utamana nu dipaké ku masarakat kota, nepi ka aya istilah "Sunda kamalayon" geuning, nyaéta basa Sunda anu reumbeuy kapangaruhan ku basa Malayu (Indonesia).

robotstxt: allowed

filter: keep


text:
Beyonce
Beyonce Giselle Knowles (gumelar di Houston, Texas, Amérika Sarikat, 4 Séptémber 1981; umur 35 taun) nyaéta saurang panyanyi asal Amérika Sarikat. [1] Beyonce dipikawanoh minangka anggota group musik R&B, Destiny’s Child anu ngadeg taun 1990 bareng jeung sobatna, Latavia Roberson, nalika umur maranéhanana masih salapan taun. [1] Beyonce nya éta saurang penyanyi R&B, penulis lagu, produser rékaman, aktris, penari, perancang busana, jeung modél asal Amérika Sarikat. [1] Karyana di widang musik, manéhna geus meunang penghargaan ti Grammy Award salian ti éta, manéhna dinominasikeun dina acara Golden Globe Award dina seni peran. [1]
Beyonce dinobatkeun jadi Artist Top Billboard awéwé bulan Pebruari 2009, Artist of the Millennium bulan Méi 2011. [2] Beyonce nya éta salah sahiji seniman anu miboga pangaruh gedé dina abadna, dimana laguna geus bisa dijual sakitar 130 juta. [2] Manéhna nyekel rékor pikeun vidéo anu panglobana diunduh saperti lagu Single Ladies. [2] Taun 2003, Beyonce nyieun album Dangerously in Love anu jadi salah sahiji album pang suksésna. [2] Album séjénna nya éta saperti B'Day anu dirilis taun 2006, jeung I Am... Sasha Fierce anu dirilis bulan Nopémber 2008. [2]
Lagu[édit | édit sumber]
- A Woman Like Me
- After All Is Said And Done
- All I Could Do Was Cry
- Amor Gitano
- At Last
- Baby Boy
- Be With You
- Beautiful Liar
- Beautiful Nightmare
- Bello Embustero
- 'Best Thing I Never Had
- Broken-Hearted Girl
- Cards Never Lie
- Check On It
- Closer I Get To You
- Countdown
- Crazy In Love
- Daddy
- Dance For You
- Dangerously In Love
- Deja Vu
- Disappear
- Diva
- Ego
- End Of Time
- Everything I Do
- Fever
- Fighting Temptation
- Flaws And All
- Freakum Dress
- Get Me Bodied
- Gift From Virgo
- Green Light
- Halo
- Have Your Way
- He Still Loves Me
- Hello
- Hey Goldmember
- Yes [3]


text:
Ku : MAMAT SASMITA
Isuk-isuk
nini Jumsih keur ngosrék sasapu di saung lisung, usum
halodo téa matak loba kalakay, keur
mah ongkoh geus sababaraha poé teu disapuan, teu kaburu.
Teu kaburu sotéh lain teu inget, ngan éta pédah kadatangan anak incu
ti kota, keur peré sakola cenah. Poé kamari buriak deui baralik ka kota, nini Jumsih gé diajak, ngan mugen, embung ninggalkeun lembur, pokna
“Nini mah hayang paéh di dieu.” Anak-anakna
mun geus ngadéngé ucap siga kitu tara wani ngomong deui. Padahal ngajak
ka kota téh ngarasa hariwang ku geus
kakolotanana, di kota, di imah anakna, meureun aya nu ngurus, aya nu
mangnyeuseuhkeun, teu kudu barang asakan ku sorangan. Nini Jumsih téh boga anak tilu, awéwé kabéh, kabéh gé geus kurenan, incu aya
tujuh, malah incuna gé aya nu geus kawin,
sakepung nyebut dirina sok ngauyutkeun.
“Teu hariwang
uyut mah, ari ngan sakadar nyeuseuh ku sorangan, dahar sorangan mah rék dilakonan wé.” Tandes pisan ngomong kituna téh. Anak-anakna, mun taak téa mah geus taak ngajak ngajak ka indungna sangkan ngilu ka salah saurang anakna.
Kalakay
garing nu pacampur jeung huut ditumpukeun di juru saung lisung, tuluy disodokan
ku pengki, dibawa kana lombang tempat runtah. Niatna mah rék diduruk, ngan ieu téh keur usum halodo, bisi silalatuna hiber ka mana boa,
bisi utal atel hurung di tempat lain. Teu tulus diduruk, cukup diaduk wé jeung runtah nu geus lila, sina jadi gemuk keur
pepelakan nu séjén. Rapékan nini Jumsih mah, di
imah gé nu kawilang ublug ablag,
tetep beresih, tara sugan kaciri aya ramat lacah atawa lebu nu napel dina
palupuh, teu weléh leucir hérang balas dielap. Didapur gé nu sapopoéna maké hawu, da tetep beresih, wawadahan sabangsaning
piring, baskom, katel ngéntép puguh tempatna. Sapopoé papakéanana teu weléh pantes, maké samping jeung kabaya,
najan geus lalayu sekar kacirina tetep pantes, duka teuing ti iraha bisa maké siga kitu, sigana ti jaman keur ngora kénéh. Najan buuk geus
camutmut bodas tara kaciri rewag rewig, estu limit siga nu kakara nyisiran.
Matak pantes urang dinya loba nu nyebut nini Jumsih mah turunan ménak. Aya deuih nu sok rada sirik, majarkeun moal enya
turunan ménak ngaranna Jumsih atuh
sahenteuna kudu maké Nyimas. Mun ngadéngé kitu nini Jumsih mah sok
nyeuleukeuteuk seuri “Ménak timana horéng, kuring mah indung bapa gé bulu taneuh, tukang ngabedug buburuh macul.”
Bérés sasapu nini Jumsih ngalangeu, diuk dina golodog nyérangkeun saung lisung nu ukur kahalangan ku buruan jeung balong. Bari rot nginum cai asak hérang, karasa nyecep tiis kana tikoro
parat kana dada. Geus jadi kabiasaan di golodog téh sok neundeun téko dieusi ku cai asak hérang jeung diteundeunan gelas aya dua
siki, nyadiakeun cai inumeun keur nu
ngaliwat bisi hanaang tas leumpang jauh. Kabiasaan neundeun teko dina golodog
teh geus ti baheula mula, ti keur budak kénéh, kitu deui sanggeus pruk kawin, unggal poé tara kaliwat, tug nepi ka kiwari.
Nini Jumsih
seuri sorangan, seuri leutik semu
ditahan, ras inget jaman keur lanjang , harita téh dititah nutu paré saboboko, lantaran saung lisung téh ayana di sisi lembur ménta dibaturan ku adina nu kakara umur
lima taun. Der nutu, ari adina mah kalah mulung muncang ka kebon batur, keur
anteng nutu aya nu dehem bari nyebut
punten, puguh wé matak reuwas,
nepi ka halu leupas bari suku nokér boboko. Ari
ngalieuk paadu teuteup jeung lalaki , angen ratug ku reuwas jaba adu hareupan
jeung lalaki, sieun jalma jahat. Tuluy ngagorowok ngageroan adina , adina gé tuturubun lumpat ti kebon bari ranggém ku muncang “ Aya naon tétéh?”
“Itu
pangnyokotkeun boboko,” ngajawab kitu téh asa rampang reumpeung.
Ari
lalaki anyar pinanggih mah mangnyokotkeun halu.
“Na
kamarana atuh nu sanés nu nutu téh, bet nutu nyalira?”
Teu
ngajawab ditanya kitu téh ngan ukur ngadelék bari ngajawab duka semu halon, enya biasana mah di saung
lisung téh sok ramé, sok kumpul papada awéwé, nutu bari gogonjakan, aya nu bari
ngasuh budak, aya ogé nu ngan saukur
ulin, ukur gogonjakan papada awéwé. Kabeneran wé harita mah keur suwung.
Ti harita mimiti
panggih jeung pisalakieunana, biasana mun dititah nutu sok rada mugen, jadi robah hayang unggal poé nutu, hayang unggal poé ulin ka saung lisung.
Nini
Jumsih cengkat ti golodog, niatna rék ka warung, rék meuli tahu karesepna, rada jauh ka
warung téh, lain euweuh
warung séjén nu rada deukeut, tapi warung
langgananana mah tahuna ngeunah, pelem
karasana. Lantaran nini Jumsih ngasakan tahu téh tara digoréng, cukup dikulub, rajeun dicoélkeun kana sambel tarasi. Mun digoréng teh karasana sok keutar, teu genah
kana tikoro.
Di
warung, nini Jumsih mah langsung wé nyokot tahu
lima siki jeung alak ilik kana wadah samara, milihan bawang beureum jeung bawang bodas.
“Nini, naha leres saung lisung téh badé diruag?” cék nu boga warung bari cuh cih
ngaladangan.
Nini
Jumsih mureleng ka nu boga warung “Baruk, cék saha éta téh?”
“Saur
Punduh, kamari wé nguping da aya
nu ngawarangkong di dieu.”
“Wah
lahuta teuing, moal diruag saung lisung mah,” nini Jumsih ngajawab kitu téh bari siga nu rada mentegeg, dina haténa ngagerentes na Punduh téh bet siga nu nyanyahoanan.
Sanggeus
balanja, nini Jumsih balik, sakalian nyimpang heula ka imah Punduh, hayang
puguh, hayang nanya naha enya béja saung lisung rék diruag téh atawa ngan akon-akon.
Hanjakalna
Punduh keur suwung, nu aya téh
pamajikanana, ari pamajikan punduh mah
teu nyaho
nanaon, malah mun diruag téh manglebarkeun,
majarkeun paranti ngiuhan nu lalar liwat mun keur hujan.
Nini
Jumsih balik ngungkug, naha maké jeung rék diruag sagala, saha nu boga pokal,
naha rék dipaké lahanna, mun lahanna rék dipaké, rék dipaké naon. Nini Jumsih weléh teu ngarti.
Sababaraha
poe ti harita, pabeubeurang, ngurunyung budak satepak ngabéjaan Nini Jumsih diangkir ka imah Punduh, cenah mah
aya nu ngadagoan, sémah ti desa. Nini Jumsih
sakedapan mah ngahuleng, siga nu mikir mikir naon pangna kudu manggihan Punduh,
sigana teu jauh tina perkara saung lisung.
“Ujang, béjakeun ka Punduh jeung ka tamuna, Nini mah moal
nohonan kana pangangkirna, lain nanaon nini mah leumpangna sok rincug, komo
palebah tanjakan. Béjakeun wé, lamun perlu ka nini mah leuwih alus datang ka dieu,
nu jagjag manggihan nini-nini di dieu, di imah nini. Béjakeun ku nini didagoan.” Ngomong kituna téh nini Jumsih bari semu peureum, bet ngolébat beungeut salakina, Aki Oleh suwargi. Enya alusna mah
nu manggihan téh nu aya kaperluan, lain
sabalikna.
Teu lila ti dinya, aya nu uluksalam, Nini
Jumsih norojol, geuning loba jelema. Aya Punduh, aya nu teu wawuh saurang, meureun ieu nu ti désa téh, aya deui opatan batur
salembur. Nu opatan mah aya nu nyekel linggis, aya nu nyekel kampak, aya nu
nyorén bedog jeung aya nu mawa
bakrik awi.
Nini
Jumsih ngajak tamu asup ka imah, bar
ngamparkeun samak, ngan Punduh jeung tamu ti désa teu daék asup, kalah dariuk dina
golodog, majarkeun mending diuk di luar ambéh seger ku hawa. Ari nu opatan mah ngadun caringogo gigireun Punduh.
Pok Punduh
ngomong “Nini, sim kuring jol ka dieu téh utamana mah nganteur ieu tamu ti désa, bapa Sekertaris Désa, maksadna
mah mangga wé didugikeun,” bari nunjuk
ka Sekertaris
Désa.
Sekertaris Desa ngised diukna saeutik
“Nini ari saung lisung téh nu nini?
“Sanés nun.”
“Ari tanahna
nu nini?”
“Sanés. Saung lisung sareng tanahna sadayana gé nu urang lembur dieu”
“Euh….nu
nagara atuh ari kitu mah.”
Nini Jumsih
teu ngomong sakemék, nu kadéngé téh ukur rénghap siga nu beuki kerep. Nu séjén gé euweuh nu ngomong. Hiuk angin neumbag kana tangkal
cangkudu sisi balong, tangkal cangkudu oyag, daunna ulang-ulangan. Lila lina
Nini Jumsih ngomong lalaunan “Nya nuhun wé upami badé diurus ku nagara mah.”
Punduh
ngalieuk ka Nini Jumsih, nu opatan gé silih rérét.
“Nini mah
rumasa ngurusna gé sahayuna, ngan ukur sok
sasapu, saeutik saeutik sok memener rangkay mun aya nu bobo, hateup gé sakapeung sok diayuman, diganti welitna, kitu gé bari ngahiras batur, nu sok ku nini sorangan mah ukur
sasapu.”
Nini Jumsih
eureun ngomongna, ser angin leutik ngagaris kana pipi Nini Jumsih, karasana lir
dampal leungeun Aki Oleh nu ngusap.
“Nagara mah
tara ngurus barang nu euweuh gunana, nini,” cék Sekertaris Désa,tuluy ngomong deui
“Jaman ayeuna mah geus arang nu nutu paré, lolobana mah datang ka héler, teu kudu gudag gedug nutu bari luut léét kesang, tinggal tarima beresih geus jadi béas.”
Ter ramo Nini
Jumsih ngageter tuluy kana puhu leungeun, ngadégdég siga nu lilinieun,
renghapna beuki
kerep.
“Nini, urang
ruag wé saung lisung téh nya?” cék Sekertaris Désa.
Sakedapan
Nini Jumsih teu ngajawab, siak beungeut Nini Jumsih semu beureum, awak oyag
beuki ngadégdég, teu lila pok ngomong “Mangga baé rék diruag mah, ngan engké mun nini geus paéh.”
“Iraha éta téh nini?” Omong Sekertaris
Désa siga nu semu heureuy.
Jurungkunung Nini Jumsih nangtung, ret tungtung baju ditalikeun, leungeun
baju disénglédkeun, gejlig ka luar bari samping rada disingsatkeun,
méh ngadupak ka Punduh jeung sekertaris
désa, nu keur dariuk dina golodog.
“Mungguh di umur saha nu apal, boa nu ngora pangheulana,” cék Nini Jumsih, sorana
haroshos semu pegat-pegat. Nini Jumsih ngingkig leumpang rusuh muru ka saung
lisung. Kerewek kana halu tuluy tutunggulan, trok trok trok brug, trok trok
trok brug. Mimiti ngetrok biwir amuran katuhu, tuluy ngetrok biwir amuran kénca, ngetrok deui biwir amuran katuhu ditungtungan ku neundeutkeun
halu kana dadampar lisung. Wirahmana mimiti ancad lila lila beuki gancang jeung
beuki tarik. Trok, trok, trok,
brug. Trok, trok, trok, brug.
Urang lembur tingraringeuh, silih tanya, na saha nu tutunggulan lain
wayah. Mimiti saurang nu ngurunyung ka
saung lisung, lila lila jul jol, lalaki, awéwé, kolot, budak. Kabéh ronghok, hookeun lalajo Nini Jumsih keur tutunggulan
sorangan. Pangawakan nini-nini, buuk bodas ririaban, luut léét késang, nyekel halu
sakapeung ku leungeun katuhu, sakapeung ku leungeun kenca. Nini Jumsih keur
ngetrukeun kabisa, keur méakeun tanaga, panon
manteng kana lisung. Nu ronghok lalajo euweuh nu nyoara, kasirep, kalindih ku
sora lisung nu ngentrung, kasirep ku Nini Jumsih.
Reg
tutunggulan eureun, Nini Jumsih malik jadi nyanghareup ka balaréa, panon muncereng, leungeun kenca nyekel halu nu semu
doyong, leungeun katuhu méh nulak cangkéng, beungeut semu euceuy, nu pinuh ku késang, buuk bodas ririaban, badis Srikandi
keur di pangperangan.
“Urang lembur
saréréa, ieu saung lisung rék aya nu ngaruag ku urang désa, aranjeun satuju atawa henteu? Kuring mah teu
satuju.” Nini Jumsih ngagorowok.
Jempling
euweuh nu ngajawab, ngan ukur récét teu puguh. Keur kitu aya nu nyoara, méh ngagorowok “Punduh, naon alesanana pangna saung
lisung rék diruag téh?”
Katingali ku
Nini Jumsih nu ngomong téh Jang Sabri tukang ojég, nu sok nganganteur Nini Jumsih mun aya kaperluan ka
nu jauh. Jang Sabri gé kungsi nganteurkeun budak
mahasiswa nu rék nalungtik soal lisung
nepungan Nini Jumsih.
Punduh ditanya kitu téh teu tandes ngajawab, ngan ukur ngajawab “Ari
teu satuju mah nya entong diruag.” Tuluy ménta supaya sekertaris désa ngajawab. Cék sekertaris désa “Kuring teh keur ngalanglang ka ieu lembur,
cenah aya saung lisung geus teu dipaké, bisi jadi sayang beurit atawa jadi sayang reungit,
bisi jadi sayang panyakit nya mending diruag, ari teu satuju mah teu nanaon,
ngan kuring papadon sangkan remen diberesihan.”
Punduh rada
kerung ngadéngé jawaban ti Sekertaris Désa siga kitu, lantaran inget kénéh basa Sekertaris Désa mimiti ngomong perlu lisung keur sérénkeuneun ka gegedén di kota. Cenah lisung téh jadi barang langka nu kudu dirumat, disimpenna di imah,
jadi hiasan di gedong sigrong.
“Ari kitu mah
alesanana, kuring teu satuju diruag, lantaran sakieu leningna, sakieu beresihna,
teu jadi sayang panyakit, jeung ongkoh dina birit lisung aya tulisan ulah diruag” cék Jang Sabri tandes.
Celengkeung
deui awéwé nu ngais
budak “Kuring gé teu satuju mun diruag, kudu dimana kuring nutu saboboko, mun saungna diruag
meureun lisungna gé dipiceun, ari ka héler mah paréna kudu satelebug.” Geus aya nu nyoara saurang dua urang kitu mah kakara raéng papada teu satuju.
Nini Jumsih
ngarénghap panjang, bari
neundeun halu ditangreukeun dina parantina. Punduh jeung Sekertaris Désa amitan, nu séjén gé baralik deui ka saimah-saimahna.
**
Nini
Jumsih ngabebengkang di tengah imah, ngareureuhkeun cape, leungeun karasa pegel
urut tutunggulan sahabekna, pangawakan nini-nini, umurna geus leuwih ti tujuh
puluh taun, neuteup lalangit, renghap antaré, nyeuseup hawa karasa seger.
Teu
rumasa ngaku-ngaku, saung lisung jeung lisungna lain nu kuring, tanahna ge lain
nu kuring, kitu gerentes haté Nini Jumsih.
Pangna teu satuju diruag téh pédah inget ka salakina, Aki Oléh suwargi kumaha tihothatna nyieun
lisung, ngaganti lisung nu totos, totosna ku Nini Jumsih jaman keur ngora, lima
puluh lima taun kaliwat. Harita Nini Jumsih téh anyar kawin, keur nutu di saung
lisung, loba awéwé nu séjén gé, sabab saung lisung rajeun jadi tempat
ngobrolna awéwé, aya nu bari nyusuan budak, aya nu bari
ngahuapan, aya deuih nu ngan saukur ulin resep ngobrol.
Keur
anteng nutu, ari gebros téh lisungna totos,
katonjok halu, Nyi Jumsih méh tijongjolong
kabawa ku ngagaléongna halu, nu
aya didinya gé rareuwaseun. Celengkeung téh aya nu ngomong “Kila-kila éta téh, nu keur nutu notoskeun lisung sok
meunang bahla, sok pegat duriat, kahadé nyai.” Ngadéngé omongan kitu Nyi Jumsih reuwas, maké jeung hing ceurik sagala, aya deuih nu
ngagonjak majarkeun hayang tarik didedetkeun ku salaki, Nyi Jumsih ukur ngarérét bari nyusutan cipanon. Buru buru béas meunang nutu dibérésan diwadahan kana boboko, can kaburu
ditapi, berengbeng lumpat manggihan salakina nu keur anteng nyieun minyak
keletik.
“Akang
kuring sieun meunang bahla, kuring embung diserahkeun,” Nyi Jumsih ngagabrug
salakina, nangkeup pageuh bari ceurik tambah tarik. Puguh wé Jang Oleh, salakina, reuwaseun ngadéngé kitu téh, hadéna minyak keletik geus téréh jadi, tinggal ngasakkeun, ditinggalkeun
gé moal matak gagal, asal seuneuna ulah
gedé teuing.
“Moal
nyai, akang mah moal rék nyerahkeun,
keun lisungna ku akang rék digantian,” cék Jang Oléh tatag sanggeus ngarti kajadianana.
Jang Oléh nohonan
jangjina, ngagedok nuar tangkal nangka nu gedé pilisungeun, sanggeus jadi lisung,
dialus-alus, dilemeskeun dikerik ku seuseukeut beling, komo palebah amuran,
ditatap diusap, dilemeskeun salila-lila. Tuluy lisung dikeueum dina balong
leuwih ti dua minggu keur miceun geutah jeung maéhan hama kai. Bérés dikeueum terus digaringkeun, lain
dipentrang di nu panas, tapi diangin-angin sangkan garingna teu kagentak teu
matak beulah kana kai. Dina birit lisung ditatah maké aksara Arab nu teu dirarangkénan, minangka titimangsa dijieunna 14
Rayagung 1379 terus ditatah deui ngaran Oléh Dirwan, ngaran Jang Oléh lengkepna. Basa lisung mimiti dipaké, diparancahan heula ku kokolot lembur,
sangkan berekah salamet, ulah jadi mamala ka nu notoskeun lisung sabab geus jadi
lisung anyar, digantian ku salakina, cenah lisung téh keur ngaleles Déwi Sri. Nyi Jumsih tambah nyaah ka
salaki, ningali tihothatna nyieun lisung keur bumela nyingkahan bahla, luut
leet kesang teu dirasa keur nutupan kahariwang aya mamala, “Nyai geus anggeus lisung
téh tanda akang nyaah ka Nyai.” Kitu
pokpokan Jang Oléh ka Nyi Jumsih basa
mimiti lisung dipaké nutu.
Kuniang
Nini Jumsih cengkat, kagambar keneh beungeut salakina “Kang, abdi sono...” cek
Nini Jumsih halon semu ngaharéwos, bari
leumpang ka dapur, rék naheur cai
keur mandi.
**
Pasosoré, sanggeus geunjleung aya nu rék ngaruag saung lisung, di hareupeun masjid loba nu keur ngawangkong
bari ngadagoan magrib. Jang Sabri gé aya keur
ngabuis,
nyaritakeun Nini Jumsih nu ngajega nyekel halu bari semu nulak nyangkéng, cék Jang Sabri matak keueung
jeung matak sebér nu ningali,
teu salah disebut lir Srikandi nu rék ngadu jajatén, najan pangawakan jangkung leutik jeung geus
nini-nini. Kitu deui nu tadi nyekel linggis keur ngaruag saung lisung ge ngilu
ngomong, majarkeun Nini Jumsih mah tapis pisan ngajawab, teu popoyongkodan
najan nyanghareupan pangkat Sekertaris Désa.
“Heueuh tah
manéh deuih, maké jeung mamawa linggis keur ngaruag saung lisung, kawas
nu sailon jeung Sekertaris Désa deuih,” cék Jang Sabri.
“Hih kuring
mah ngan saukur diajak ku punduh, daék medu teu nyaho nanaon,”
jawabna.
Kurunyung Punduh,
ngagéndéyéh maké sarung poléng, ngilu aub ka nu keur
ngawarangkong. Celengkeung Jang Sabri ngomong “Kumaha Punduh lalakon ngaruag
saung lisung téh?”
“Puguh kuring
gé asa kapeupeuh puhu ceuli, éra ku saréréa, mimiti mah teu ngarti maksud Sekertaris Désa nu sabenerna, sanggeus dilenyepan sigana nu
dipikahayang téh ngan lisungna.”
“Enya bener pisan éta téh Punduh, kuring mah
nyaksian sorangan,” cek Jang Sabri. Tuluy ngadongéngkeun waktu ningali Sekertaris Désa di lembur séjén keur ngunggah-ngunggahkeun
lisung kana kol buntung, aya kana genepna. Cenah éta téh setorkeuneun ka bandar
lisung di Bandung. Majar di Bandung mah lisung téh mahal hargana, dijual keur hiasan, diteundeun di
palataran hareupeun gedong sigrong, cenah éta téh ngamumulé titinggal karuhun.
“Lain, dina
birit lisung téh enya aya tulisan ulah
diruag? Cék Punduh nanya ka Jang
Sabri.
“Enya, da
kuring kungsi maca, basa aya mahasiswa nu hayang nyaho birit lisung, terus
ditonggéngkeun, didinya écés aya alif, wau, lam iya
jeung ha tuluy dal iya ro wau jeung gin ngan
siga enun.”
“Baruk kitu
Jang Sabri, mama mah kakara nyaho aya lisung unggah ka gedong, ngamumulé kitu téh nyah?” cék Mama Jarkasih, imam masjid, nu teu kanyahoan ti
iraha ngilu ngadéngékeunana bari terus unggah ka masjid, pédah kohkol geus ngurulung tanda geus manjing magrib. Cék gerentes haté Mama Jarkasih boa-boa Jang
Sabri salah maca, kuduna dibaca Oléh Dirwan lain Ulah Diruag, kapan kalan-kalan
nulis Malangbong gé ku aksara Arab teu dirarangkénan mah sok dibaca Maling Bawang.
Margapuri 16 Agustus 2015
(Dimuat dina Tribun Jabar Salasa 18 Agst 2015, Rebo 19 Agdt 2015, Kemis 20 Agst 2015)


text:
Pikeun: Babel Parongpong, Patung Nebuchadnezzar, nu Tour Parlemen Éropa.
Darat geus repopulated sanggeus Banjir, lalaki dijieun hiji kakaisaran sarta diwangun di Lebak Sennar a munara nu bakal ngahontal sawarga.
Tapi Allah kapeungpeuk proyék ku cara blurring basa maranéhanana, ngahiji nepi ka harita, jeung sumebar ka beungeut Bumi.
Rébuan warsih saterusna, tanah geus repopulated deui sanggeus Perang Dunya Kadua, lalaki sanajan basa maranéhna beda diwangun hiji munara anyar dina Strasbourg pikeun melambangkan nu rebuilding of kakawasaan manusa.
Urang bisa ningali kasaruaan dua munara of uncompleted jeung ngaran kakaisaran anyar ieu nu ngajadikeun no rujukan ka Allah tapi sulpat palsu « Eropa ».
Hal ieu lamun lalaki geus hayang ngalawan wasiat Allah jeung kufur manehna ku nujul ka dewa palsu sarta nyokot nepi sababaraha rebu taun saterusna reconstructing Kakaisaran lalaki.
Peradaban Kulon urang dilambangkan ku konstruksi Éropa nu dimimitian ku kakawasaan Yunani bakal ambruk jeung eta nu kaluar Yunani ti zone Euro. (Alpha jeung Omega)
Urang bisa sababaraha jawaban di ayat ieu.
Daniel, Bab 2, ka 31-35
31 « Anjeun teh geus aya, O raja, visi. Di dieu: a patung, patung gede, pisan caang, ngadeg saméméh anjeun, mengerikan nempo.
32 patung ieu, sirahna ieu emas halus, dada sarta leungeun perak, beuteung sarta thighs tina perunggu,
33 suku nya beusi, suku nya bagian beusi jeung bagian liat.
34 Anjeun ningal: ujug batu ieu motong kaluar tanpa leungeun geus keuna, jeung ditarajang patung, suku nya beusi jeung liat, sarta peupeus maranehna.
35 Saterusna nya pegat, sagala sakaligus, beusi jeung liat, parunggu, pérak jeung emas, jadi kawas chaff di lantai threshing dina waktu usum panas; angin dibawa ku maranehna jauh tanpa tapak. Jeung batu anu smote gambar jadi gunung gede jeung dieusi sakabeh bumi.
Sumber: Di dieu
Yunani anu manéhna batu leutik ieu kawas patung Nebuchadnezzar, bakal coplokkeun jeung mawa turun kakawasaan Éropa pikeun jadi Lawu hiji peradaban anyar dina pamaréntahan Yesus Kristus!
Naon Allah baris ngalakonan waktu ieu, urang nyaho ti ramalan Alkitab sabab ngalakukeun sapopoé jeung nu hasilna bakal mulang Yesus Kristus di Bumi!
Jeung eta nu datang geura-giru!
Pertanyaan urang kudu menta diri urang sorangan naha urang utamana kabur nu bencana dahsyat jeung calamities nu pencét dunya jeung umat manusa jeung naha urang bakal jadi bagian ti adatan lucky anu baris nempo mulang fisik Gusti urang Yesus Kristus dina Gunung of Olives .
Punten Brothers tercinta mah Sisters di Kristus rek ngayakeun oge sareng sadaya kontak Anjeun link ieu pikeun akses langsung ka sadaya artikel mah:
http://wordpress.com/read/blog/id/10443259/
Koswara


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
27 Mei 2010
Bulan jeung Halimun
Bulan ngaguliweng seukeut jiga arit. Pikeun leuwihna langit némbongkeun sababaraha béntang tingkaretip.
Si wanoja miceun tisu nu geus cipruk, terus nyabut deui salambar nu pangahirna. Deukeuteunana kembang keretas geus ibunan. Manéhna ngarénghap tur sama sakali teu boga karep pikeun ngarérét arloji nu meulit na leungeun kéncana. Naha waktu téh geus jadi hiji hal nu ku manéhna hayang dipopohokeun? Naha naon nu geus disogrogkeun ku waktu saméméh manéhna jadi hiji-hijina pangeusi taman tur dibarung ku kasedih nu bangun taya hinggana?
Kuduna mah manéhna aya di hiji tempat nu merenah wayah kieu téh. Dibulen simbut haneut tur disenangkeun ku impian-impian éndah. Atawa kuduna mah manéhna aya dina tangkeupan hiji lalaki nu teu pernah boga ungkara séjén pikeun haréwoskeuneun, lian ti kecap tresna jeung kangen. Heueuh. Dunya téh geuning pinuh ku kecap ‘kuduna mah’, lantaran nyakitu téa, bet aranglangka saluyu jeung kahayang urang.
Jalan nu perenahna kiduleun taman éstuning simpé. Teu lila katémbong aya béca ngaliwat. Manéhna hayang pisan ngageroan si tukang béca sangkan bisa nganteurkeun manéhna ka hiji tempat méméh peuting lekasan. Tapi manéhna ukur melong éta béca nu terus ilang lebah tikungan, kahalangan ku wangunan-wangunan toko nu katémbong ngungun.
Hawa kacida tirisna. Calana jins jeung kaos nu saraket awakna karasana leuwih ipis tibatan kulit bawang. Manéhna masih kénéh melong jalan. Katémbong aya deui béca nu ngaliwat sanggeus hiji sédan ngadius ka kulonkeun. Manéhna engab rék ngageroan tukang béca, tapi teu tulus. Najan kitu, katémbong éta béca téh eureun, sanggeus sababaraha detik terus méngkol, asup ka jalan leutik tina papingblok nu meulah taman, terus méngkol ngaliwatan amparan jukut.
Béca eureun. Si tukang béca melong éta wanoja tina sadel bécana, lir keur melong hiji kaahéngan nu ngabalukarkeun manéhna ngadadak jadi patung.
“Néng…” pokna sanggeus sababaraha lila.
Si wanoja melong lalaki nu lalaunan ngoléséd tina sadel bécana, terus nyuplak topi. Manéhna teu ngomong sakemék ogé basa si tukang béca terus nangtung hareupeunana.
“Nuju naon tengah wengi aya di dieu?” tukang béca nanya ku sora nu halon pisan.
Si wanoja ukur gideug meueusan jiga nu teu maksud méré jawaban. Manéhna ukur melong sakeudeung ka éta lalaki, terus menerkeun buuk nu ngaroyom kana beungeutna.
“Emang ngantosan tadi, tapi saur Satpam, Enéng tos mulih…”
Simpé.
“Kunaon sapertos nu nangis?” tukang béca ngasupkeun topi kana saku jékétna nu mun ti beurang mah baris katémbong pisan belélna. Sanggeus rarat-rérét ka sabudeureun, manéhna lalaunan cingogo hareupeun si wanoja tepi ka manéhna bisa leuwih jelas melong sapasang panon nu bareubeu.
“Upami Enéng kersa, emang tiasa jajap Enéng mulih ayeuna. Yu…” cenah, ngaemangkeun manéh, sakumaha kabiasaan jalma lian ka tiap tukang béca. Padahal mah umurna téh ngora kénéh. Malah teu pati géséh jeung umur si wanoja gé. Saluhureun saeutik.
Si wanoja gideug. Anggur melong deui ka lebah jalan.
“Enéng moal sawewengi di dieu pan? Sok ku emang diantosan…” tukang béca téh jung nangtung, leumpang sababaraha léngkah, terus ngajanteng deui.
“Teu kudu nungguan…”
“…naha?”
“Teu kudu nanya…”
“Tapi…”
Éta lalaki teu indit. Manéhna masih kénéh hayang cumarita, atawa ngalakukeun naon wé nu bisa ngarobah sikep éta wanoja tepi ka daék mulang dianteurkeun ku manéhna sakumaha biasa. Geus remen pisan manéhna nganteurkeun éta wanoja téh, geus teu inget puluh-ratusna.
Nu pangahirna tadi burit. Manéhna nganteurkeun éta wanoja ka hiji hotél, tur nénjo si wanoja ngaléngkah bangun hampang naker, asup ka hotél sanggeus mayar ongkos nu terus ditunda ku manéhna dina kotak handapeun jok bécana. Manéhna teu boga alesan nanaon, ngan ukur hayang neundeun sakabéh duit nu kungsi katarima ti éta wanoja.
Duit nu sakapeung dirawatan dibébérés, bari ngimpleng keureutan nu méréna. Wanoja nu ceuk angkeuhanana, éstuning pangéndahna najan dibandingkeun jeung ratusan awéwé nu kungsi diuk dina bécana.
Mindeng pisan manéhna ngimpleng si wanoja sabot manéhna ngaringkuk dina bécana bari nungguan panumpang di Parapatan Lima. Ngadadak manéhna robah jadi mahluk nu misterius pikeun tukang béca lianna. Sakapeung sok teu pupuguh ngoréjat jiga nu kagebah, terus tanggah ka langit, clak kana sadel, ngadius indit. Nu ditujuna taya lian iwal ti hotél tempat si wanoja sababaraha jam saméméhna turun tina bécana. Mun geus katémbong si wanoja kaluar tina panto hotél, gancang disampeurkeun kalayan jiga nu yakin pisan yén si wanoja téh bakal merlukeun dirina.
Nganteurkeun si wanoja mulang ka imahna nu teuing lebah mana –manéhna sok ngan ukur dititah eureun hareupeun hiji gang—éstu geus jadi hiburan nu kacida gedé hargana pikeun gairah hirupna nu hamo bisa ditukeuran najan ku ratusan kajadian nu pikasenangeun. Manéhna kadangkala teu mikiran naha nu dipaké mayar ku si wanoja téh duit atawa lambaran daun. Karidoan éta wanoja tepi ka daék dianteurkeun ku bécana, geus jadi hiji bayaran nu kacida mundelna pikeun manéhna.
Tapi kajadian nu kiwari keur disanghareupan, éstuning matak hareugeueun. Naha naon atuh nu geus kajadian nu ngalantarankeun éta wanoja sumegruk sorangan di ieu taman? Naha saban lalaki nu sok biasa ditepungan ku manéhna geus nganyenyeri haténa ku nyarita nu lain-lain? Atawa naha lalaki tengah tuwuh nu sok ditepungan ku manéhna di sababaraha hotél nu béda, nyarita yén manéhna téh geus boga wanoja lian nu leuwih geulis tibatan manéhna? Mémangna aya kitu wanoja nu leuwih geulis tibatan manéhna?
Si tukang béca geus hayang pok nanya, tapi si wanoja nu keur diteuteupna masih kénéh katémbong keur nataran kasedihna sangkan cimata teu terus nyangkrung na panonna. Saha nu geus sakitu tégana, nu geus nimbulkeun kasedih nu bangun taya hinggana dina haté wanoja nu pangéndahna di ieu dunya?
Jeung deui, saha atuh manéhna téh? Ti saprak manéhna aya di ieu kota, can kungsi ngarasa deukeut jeung hiji jalma lian ti jeung éta wanoja. Rasa nu ngan ukur bisa raket jeung haté hiji lalaki nu teu pernah boga kakuatan nu rosa pikeun ngedalkeunana. Naha bener éta wanoja téh sakumaha nu aya dina sangkaanana? Naha ku naon manéhna boga rasa nu teu bisa disieuhkeun najan apal yén éta wanoja saban peuting aya di hotél nu béda-béda? Heueuh. Asa ruwet atuh hirup téh, tapi tangtuna gé bakal kacida teu raména mun dina hirup euweuh karuwet.
Bulan leungit. Langit pinuh ku reueuk. Cahaya konéng lampu taman mimiti diteureuy halimun.
Taya kakuatan séjén nu geus ngalantarankeun éta lalaki diuk di gigireun si wanoja, lian ti geter haténa nu hayang leuwih deukeut ka manéhna. Malah mun kongang mah hayang pisan ngusapan buukna nu galing muntang, mun téa mah manéhna léah sangkan kasedihna gancang lekasan.
“Tos janari,” pokna, angger halon.
Si wanoja ukur nyengkatkeun beungeutna, pelongna lempeng kana patung awéwé nu anggangna ukur sababaraha méter tina korsina. Patung awéwé nu ngaranggahkeun leungeunna jiga nu hayang néwak naon waé nu rék murag ti langit.
“Akang rék tetep ngantosan, sakumaha biasa. Akang rék ngantosan sangkan tiasa jajap Enéng sakumaha biasana,” pokna deui. Najan sorana ngageter, tapi kakuatan nu sarua, nu geus méré tanaga tepi ka manéhna bisa diuk di gigireun éta wanoja, nu méré kawani sangkan manéhna ngaengkangkeun manéh, teu nyebut deui emang jiga saméméhna.
“Naha kudu ngadagoan kuring?” si wanoja nanya, bari angger melong ka lebah patung.
“Lantaran hal éta nu ngalantarankeun haté akang ngarasa bagja…” témbalna bangun nu lahlahan.
“Naon maksudna?”
“Leres, duka naon maksadna. Mung ukur hoyong ngajajapkeun Enéng sakumaha biasa…”
Si wanoja terus inget, kumaha pasemon éta lalaki mun geus ningali manéhna kaluar ti hotél atawa kaluar ti gang tempat biasana manéhna megat béca. Manéhna gé sok ngarasa, yén éta lalaki téh sok melongkeun heula manéhna tepi ka bener-bener ilang tina tetempoanana, saméméh éta lalaki naék deui kana sadel bécana. Manéhna tara réa nyarita, boh keur di jalan, boh mun manéhna turun hareupeun gang atawa di buruan hotél di mana manéhna bakal nyanghareupan pasemon jalma-jalma nu pinuh ku kapalsuan.
“Kunaon di dinya sok hayang nganteur kuring?”
Si lalaki teu nembalan. Manéhna teu bisa ngajelaskeun nanaon. Réa teuing atuda nu kudu dijelaskeunana. Waktu sakumaha panjangna gé bakal tetep samporét pikeun manéhna ngajelaskeun naon nu geus jadi sumber kabagja sakaligus kaguligah haténa.
“Ti mimiti ayeuna di dinya geus teu kudu nungguan deui kuring. Hirup kuring geus lekasan.” Sora si wanoja lir keur ngaharéwos.
Sanggeus ngahuleng bari tungkul, pok si lalaki téh nyarita, “Pikeun akang, tetep bakal aya nu kedah diantos, Néng. Najan tepi ka iraha waé ogé. Ku akang mah moal sina lekasan, lantaran hal éta nu ngalantarankeun hirup akang aya hargana…”
“Naha maké kuring nu sok ditungguan ku didinya téh atuh? Jeung naha maké di dinya nu sok nungguan kuring téh?”
“Akang gé teu terang, Néng. Nu akang apal mah akang téh kedah jajap Enéng boh miang atawa mulang…”
“Mulang…” ceuk si wanoja bangun nu keur ngunikeun kecap nu teu ngandung harti nanaon. Manéhna ngarahuh. Dina katunggara haténa alatan hiji hal nu ukur manéhna nu apal, si wanoja nangtung, terus ngusap cipanon ku ramona tepi ka garing pisan. Manéhna tanggah ka langit jiga aya nu ditéangan. Tapi nu témbong ukur mongkléng.
Si lalaki melong bangun héran. Jung manéhna gé milu nangtung. Basa si wanoja ngaléngkah nembus halimun, manéhna gancang nyurung bécana. Tepi ka sisi jalan, saurang gé taya nu nyarita.
“Kuring geus kacida capéna pikeun terus-terusan miang,” ceuk si wanoja bari melong kelemeng péngkolan, “Anteurkeun kuring mulang, ka mana wé kumaha anjeun…”
Sanggeus ngahuleng sakeudeung, si lalaki gancang ngelap jok béca nu geus rada kaibunan ku topina, jiga nu geus taya waktu deui pikeun nyokot elap tina handapeun jok. Terus leungeunna nu gumeter muka jékétna, kalayan rintih éta jékét téh dipakékeun ka si wanoja. Manéhna terus nitah si wanoja naék kana bécana, ku sikep nu némbongkeun yén pikeun manéhna mah éta wanoja téh éstuning hiji jalma nu kacida mulyana.***


text:
Hartina : Ngabijilkeun sakabéh élmu nu aya di urang.
302. Kawas kedok bakal.
Hartina : Rupana goréng kacida.
303. Pariuk manggih kekeb.
Hartina : Lalaki anu goréng rupana ngajodo jeung awéwé anu goréng patutna.
304. Kembang mata.
Hartina : Nu dipikaasih, boh jalma, boh sato atawa barang.
305. Ngembang boléd.
Hartina : Tétéla.
306. Ngembang kadu.
Hartina : Olohok.
307. Ulah cara ka kembang malati, kudu cara ka picung.
Hartina : Ulah sok bosenan ari ka pamajikan téh. Hadéna mah ti keur ngora kénéh nepi ka geus kolot téh, lain beuki lila beuki bosen, tapi beuki lila beuki welas asih.
308. Nu édan dikendangan, nu burung diangklungan.
Hartina : Ngahaminan carita tukang wadul.
309. Kajeun kendor ngagémbol, tibatan gancang pincang.
Hartina : Pagawéan urang téh kajeun teuing lila anggeusna, tapi hadé. Ieu téh leuwih utama ti batan gagancangan migawéna, tapi hasilna goréng.
310. Sakecap kadua gobang
Hartina : Gampang ngambek jeung gampang ngadék deuih.
311. Ninggang kekecrak.
Hartina : Keur mah goréng rupana, goréng lakulampahna deuih.
312. Ngeupeul ngahuapan manéh.
Hartina : Lungas-lengis pikawelas, mikaasih ka diri sorangan; nu dipalar supaya batur welaseun, asiheun jeung nulungan ka diri urang.
313. Keur meujeuhna bilatung dulang.
Hartina : Laleutik kénéh pisan, keur meujeuhna bareuki dahar.
314. Keur meujeuhna héjo lembok rambay carita.
Hartina : Keur meujeuhna loba pakaya jeung loba rejeki.
315. Keur tulang tonggong.
Hartina : Keur sasadiaan di ahir, di mana papanggih jeung pangabutuh.
316. Ngeureut miceun.
Hartina : Nyésakeun rejeki.
317. Ti kikirik nepi ka jadi anjing.
Hartina : Ti bubudak nepi ka kolot.
318. Sakiriciking duit, sakocopoking bogo.
Hartina : Naon baé anu matak narik kana haté urang.
319. Kiruh ti girang, kiruh ka hilir.
Hartina : Lamun anu di luhurna teu balageur jeung teu balener, nu di handapna oge tangtu milu teu balageur jeung teu balener.
320. Kiceupna sabedug sakali.
Hartina : Pohara lungguhna.
321. Ngodok liang jero.
Hartina : Teu hasil enggoning nyiar rejeki, ka ditu ka dieu luput baé.
322. Kokojona.
Hartina : Pangpinterna.
323. Teu beunang dikoét ku nu kékéd.
Hartina : Teuing ku korét: tara pisan tutulung ka nu butuh, tatalang ka nu susah.
324. Kokolot begog.
Hartina : Nyanyahoanan.
325. Kolot sapeuting.
Hartina : Geus meunang umur ari jelemana mah, ngan teuing ku bodo, euweuh kanyaho.
326. Kokoro manggih mulud = Puasa manggih lebaran.
Hartina : Anu saumur-umur miskin, tuluy dina hiji waktu pinanggih jeung kamulyaan atawa rejeki anu gedé, sasarina sok pohara kacemekanana, nepi ka siga nu mangpang-meungpeung.
327. Kokoro nyenang.
Hartina :
Teu merenah, teu pantes da lain dina tempatna: ngeunaan barang atawa papakéan.
Ngeunaan jelema miskin nu nembongkeun kabogana ku lantaran hayang dipuji.
328. Kokoro nyoso, malarat rosa, lebaran teu meuncit hayam.
Hartina : Teuing ku miskin.
329. Lodong kosong ngelentrung.
Hartina : Ari carita mah beunang diandelkeun jeung diadukeun, ngan kanyaho euweuh.
330. Pipilih nyiar nu leuwih, kocéplak meunang nu pécak.
Hartina : Milih kalawan ati-ati pisan ku lantaran hayang meunang nu leuwih hadé, ngan ahirna meunang nu leuwih goréng.
331. Kotok bongkok kumorolong, kacingcalang kumarantang = Lauk buruk milu mijah = Piritan milu endogan.
Hartina : Pipilueun kana hiji kalakuan ku lantaran kabawakeun ku batur, henteu kalawan kahayang sorangan, nepi ka goréng katénjona.
332. Nepi ka pakotrek iteuk.
Hartina : Ngeunaan ka nu laki-rabi, ngajodo nepi ka kolot pisan.
333. Ngadagoan kuah beukah.
Hartina : Ngadagoan pasésaan kadaharan. Ieu ngan wungkul ngeunaan tukang babantu di imah batur baé, anu saenyana mah ayana tukang babantu téh henteu perlu.
334. Cara (Kawas) kuda leupas ti gedogan.
Hartina : Bingung ku kamerdékaan. Terus sakama-kama nganteur kahayang, ngalajur napsu, lantaran euweuh anu ngageuing atawa nyengker.
335. Kujang dua pangadékna.
Hartina : Hiji pagawéan anu ngandung dua maksud.
336. Ngukur ka kujur, nimbang ka awak.
Hartina : Ngaluarkeun duit pikeun kaperluan hirup, hakan, paké, j.s.t. disaluyukeun jeung pangala.
337. Kudu bisa ngeureut miceun (ngeureut neundeun).
Hartina : Kudu bisa nyukupkeun rejeki atawa pangala anu saeutik.
338. Kudu boga pikir kadua leutik.
Hartina : Ulah sabongbrong teuing, kudu aya pikir rangkepan, kudu aya rasa curiga.
339. Ngukut kuda kuru, ari geus gedé sok nyépak.
Hartina : Ngukut bujang anu tadina pohara balangsakna, susah dahar susah maké, tapi ari geus mulia, awak lintuh jeung paké hadé, ngalawan ka nu jadi dunungan.
340. Kulak canggeum.
Hartina : Milik hadé atawa goréng anu geus ditangtukeun ti ajalina kénéh ku Gusti nu Maha Suci.
341. Kandel kulit beungeut.
Hartina :
Taya kaérana, atawa
Saeutik kaérana.
342. Kaciwit kulit kabawa daging.
Hartina : Kababawa, katurak-tarik kana hiji perkara. Keukeuh milu susah, sanajan teu boga salah jeung henteu milu ulubiung perkarana.
343. Kumaha bulé hideungna baé.
Hartina : Kumaha engké baé buktina.
344. Kunang-kunang nerus bumi.
Hartina : Ramana geus teu jeneng deui. Di putra awal-ahir aya anu jeneng cara ramana.
345. Dikungkung teu diawur, dicangcang teu diparaban.
Hartina : Ari dipegat mah teu acan, ngan geus teu dipeutingan jeung teu dibalanjaan.
346. Rumbak kuntieun.
Hartina : Henteu lengkep, aya baé anu kurang nu matak cua kana haté.
347. Anak merak kukuncungan.
Hartina : Turunan anu hadé laku-lampahna, luhur budina, galibna sok hadé deui laku-lampahna, luhur deui budina, cara luluhurna baé.
348. Pur kuntul kari tunggul, lar gagak kari tunggak, tunggak kacuwatan daging.
Hartina : Dina cidrana anu diborehan. boreh anu katempuhan, kudu mayaran hutang anu dipangnanggungkeun.
349. Lesang kuras.
Hartina : Teu bisa nyésakeun rejeki: loba atawa saeutik ogé béak-béak baé, taya pisan sésana.
350. Kuru cileuh, kentel peujit.
Hartina : Nuju tirakat, napaan awak atawa anak ku ngurangan saré jeung dahar.
351. Kurung batok.
Hartina : Ngahékok baé di lembur, carang pisan nyanyabaan: balukarna saeutik pisan pangalamanana jeung kanyahona.
352. Muncang labuh ka puhu = Kebo mulih pakandangan.
Hartina : Mulang ka lemburna, sabadana mangtaun-taun aya di panyabaan.
353. Labuh diuk, tiba neundeut.
Hartina : Sarua salahna atawa sarua cilakana.
354. Sibanyo laleur.
Hartina : Ledis pisan, teu nyésa saeutik-eutik acan.
355. Landung kandungan, laér aisan.
Hartina : Gedé timbanganana, gedé pangampurana.
356. Halodo sataun, lantis ku hujan sapoé.
Hartina : Kahadéan anu sakitu gedéna tur lilana, leungit sama sakali ku kagoréngan atawa kasalahan sakali.
357. Lain lantung tambuh laku, lain léntang tanpa béja, lain leumpang maladra.
Hartina : Indit ti imah kalawan ngandung maksud anu tangtu, lain lampah sakaparan-paran henteu puguh nu dijugjug, henteu nyata nu diseja.
358. Hérang caina, beunang laukna.
Hartina : Maksudna bisa kahontal kalawan bérés teu aya hiji pihak anu dirugikeun atawa dinyenyeri.
359. Kawas lauk asup kana bubu.
Hartina : Gampang asupna kana hiji pagawéan, tapi pohara héséna dina hayang kaluar ninggalkeun éta pagawéan.
360. Lauk buruk milu mijah = Piritan milu endogan.
Hartina : Pipilueun kana hiji kalakuan ku lantaran kabawakeun ku batur, henteu kalawan kahayang sorangan, nepi ka goréng katénjona.
361. Teu jauh laukna.
Hartina : Ngeunaan ka jelema. Saha baé ogé tangtu aya pigawéeunana.
362. Teu nyaho di lauk.
Hartina : Teu nyaho di kauntungan atawa piuntungeun.
363. Léngkah kapiceun.
Hartina : Teu beubeunangan. Nyanyabaan ka ditu ka dieu anu teu ngahasilkeun naon-naon.
364. Parjang léngkah.
Hartina : Lampar, jauh panyabaanana. Sabalikna tina kurung batok.
365. Pondok léngkah = Kurung batok.
Hartina . Kurang pangalaman ku lantaran tara nyanyabaan jauh, carang pisan ninggalkeun lembur sorangan.
366. Ceuli léntaheun.
Hartina : Sok gagancangan nyaritakeun ka batur, naon baé anu geus kadéngé, turtaning tacan karuhan éta béja téh bener henteuna.
367. Nété porot, ngeumbing lésot.
Hartina : Cukup ari ihtiar mah kalawan mangrupa-rupa akal-tarékah, tapi teu hasil baé.
368. Heurin ku létah.
Hartina : Teu kaduga ngabongkar hiji perkara, ku lantaran loba karisi-karémpan, paur jeung inggis ku balukarna.
369. Manan léwéh mending waléh.
Hartina : Leuwih hadé wakca balaka, batan di ahir meunang kasusahan.
370. Ngalebur tapak.
Hartina : Miceun jeung ninggalkeun kalakuan nu goréng sarta saterusna milampah anu hadé baé.
371. Leubeut buah, héjo daun.
Hartina : Keur meujeuhna loba rejeki, loba pakaya.
372. Leuleus awak.
Hartina : Babari jeung daékan dititah.
373. Leuleus jeujeur, liat tali.
Hartina : Gedé hampurana. Ka nu gedé ka nu leutik dosana, ngama'lum baé.
374. Ganti pileumpangan.
Hartina : Ganti adat; anu tadina hadé jadi goréng atawa nu tadina goréng jadi hadé j.s.t.
375. Hampang leungeun.
Hartina : Babari neunggeul.
376. Paheuyeuk-heuyeuk leungeun.
Hartina : Silih bantuan, silih bélaan, silih tulungan.
377. Panjang leungeun.
Hartina : Sok ceceremed, daék nyokot atawa maling barang batur.
378. Tiis leungeun.
Hartina : Melak naon baé ogé sok jadi, tara paéh.
379. Leunggeuh cau beuleum.
Hartina : Teu lutreuk dina ngajalankeun hiji pagawéan.
380. Cileuncang mandé sagara = Cécéndét mandé kiara = Hunyur mandéan gunung.
Hartina : Nyaruaan ka jelema anu saluhureun harkatna, darajatna atawa pangabogana.
381. Satengah buah leunca.
Hartina : Teu jejeg ingetanana, langlang-lingling, rada gélo.
382. Leutik-leutik ngagalatik.
Hartina : Sanajan leutik awakna henteu jangkung tur dedeg, tapi lébér ku wawanén.
383. Leutik ringkang gedé bugang.
Hartina : Jelema mah teu beunang disapirakeun, sabab sanajan leutik warugana, dina aya papaitna atawa bobor karahayuanana mah, bisa jadi kasusah saréréa anu gedé.
384. Leutik cahak, gedé cohok.
Hartina : Pangasilanana ngan saeutik, tapi ari pangaluaranana mah gedé.
385. Leuwi jero beunang diteuleuman, haté jelema najan déét teu kakobét.
Hartina : Hadé goréngna pikiran jelema hésé dikira-kirana.
386. Mangpéngkeun kuya ka leuwi.
Hartina : Nitah mulang ka lemburna, atawa nitah pindah ka tempat bali geusan ngajadina.
387. Ngaliarkeun taleus ateul.
Hartina : Ngabéja-béjakeun kagoréngan atawa kajahatan anu lian.
388. Lieuk euweuh, ragap taya.
Hartina : Teuing ku miskin, nepi ka teu boga naon-naon.
389. Salieuk béh.
Hartina : Beunghar, sagala aya.
390. Kawas anjing kadempét lincar.
Hartina : Méré parentah ka batur teu kalawan sabar, malah bari ambek-ambekan sagala.
391. Nutup lobang, gali lobang.
Hartina : Teu aya eureunna boga hutang, sabab lamun geus lunas hutang nu heubeul, tuluy nyieun deui hutang anu anyar, kitu baé saterusna.
392. Lodong kosong ngelentrung.
Hartina : Kalah ka loba omong baé, ari pangartina mah euweuh.
393. Nimu luang tina burang.
Hartina : Nambahan luang atawa pangarti waktu keur pinanggih jeung kacilakaan atawa hukuman..
394. Luhur tincak
Hartina : Gedé hulu, cetaan, resep niru kalakuan jelema nu laluhur pangkatna atawa loba kakayaanana.
395. Luhur kuta, gedé dunya.
Hartina : Gagah tur beunghar, taya kakurang.
396. Ti luhur sausap rambut, ti handap sahibas dampal.
Hartina : Ménta pangampura tina rumasa geus salah atawa boga dosa.
397. Lungguh tutut.
Hartina : Katénjona siga lungguh, tapi saenyana mah henteu.
398. Luncat mulang.
Hartina : Teu beunang dicekelan omonganana, ayeuna kieu, engké mah kitu.
399. Ulah cara ka kembang malati, kudu cara ka picung.
Hartina : Ulah ngurangan kanyaah, kudu beuki lila beuki nyaah.
400. Maliding sanak.
Hartina : Henteu adil, pilih kasih.


text:
Assalamualaikum
Wr.Wb.
Sagala
puji urang sanggakeun ka gusti nu maha suci dzat nu ngatur sagala eusi dunya
katut eusina, nyaeta Allah SWT. Sakumaha hidayah sareng inayahna urang masi
dipaparin nikmat sehat oge nikamat iman sareng nikmat islam nyaeta nikmat anu
pang ageung-ageungna.
Solawat sareng salam urang curehkeun ka
baginda anu mulya nyaeta Nabi Muhammad SAW. Kusabab anjeunanana urang sadaya
tiasa ngaraos nikmat iman sareng nikmat islam. Jeung mudah-mudahan urang
sadayana ka asup umatna anu taat ka mantena amin yarobal alamin.
Dina
kasempetan ayeuna sim kuring bade ngababarkeun yen naon-naon wae anu bakal ku
urang di bawa maot, naon wae anu bakal nulungan urang eungke di jero kubur. Anu
bakal nulungan urang ke di jero kubur teh ceuk hadis rosul anu unggelna kieu.
1. nyaeta
amal sodakoh atawa jariah anu suci tur iklas, dimana urang sawaktu hirup sok
barang bere kanu butuh, mere dahar kanu kalaparan mere ka nu pakir, nu miskin
jeng mere sumbangan keur pembangunan masjid jeung sajabana amal-amal anu soleh
bari jeung rido iklas sodakoh karna Allah SWT.
2. nyaeta elmu nu manpaat, nyaeta elmu anu ku
urang diamalkeun diwaktu hirup mamagahan batur, mamagahan barudak, jeung
sajabana bari jeung urang ngalaksanakeunana.
3. nyaeta anak anu soleh, nyaeta budak anu
ngadoakeun indung bapana, sakumaha keur hirupna dididik dititah ngaji ,sakola,
ngala elmu jeung sajabana, tah dimana kolotna maot eta budak ngado’akeun kanu
jadi kolotna.
Mudah-mudahan urang sadayana tos siap, tos manteng, tos amal
sodakoh, tos ngamalkeun elmu jeung sajabana. Lamu anu euncan hayu urang
mimitian ti ayeuna ti detik ieu ti poe ieu, sakumaha amal-amal anu di pikarido
ku gusti Allah SWT.
Mung sakitu wae wawaran ti sim kuring bilih aya carita anu teu
genah didangu, bilih aya cariosan anu teu mernah dina manah, neda dihapunteun.
Da sadaya kasaen eta datangna ti gusti Allah jeung kasalahan eta ti sim kuring
pribadi.
Wassalamu alaikum Wr.Wb.


text:
Spérma
Sél spérma, atawa spermatozoon/spermatozoa (Basa Latin: sperm = mani, jeung zoon = hirup), nyaéta sél haploid gamét jalu. Spérma dibawa na cairan nu disebut mani atawa cipepejuh (Ing. semen), nu bisa ngabuahan sél endog pikeun jadi zigot. Zigot bisa tumuwuh jadi organisme anyar, kaasup manusa.
Sél spérma ngandung satengah iber genetik nu dipikabutuh pikeun "nyiptakeun" mahluk hirup. Sacara umum, kelamin turunan ditangtukeun ku spvrma, ku ayana papasangan kromosom "XX" (pikeun bikang) atawa "XY" (pikeun jalu). Sél spérma munggaran katalungtik ku Anton van Leeuwenhoek taun 1679.
Struktur jeung ukuran spérma[édit | édit sumber]
Spérmatozoa mangrupa sél nu geus didiferensiasikeun, normalna diwangun ku hulu, awak, jeung buntut. Huluna ngandung sitoplasma jeung bahan inti pikeun fértilisasi. Awakna ngandung loba pisan mitokondria nu nyadiakeun tanaga pikeun hojahna spérma ku ngahasilkeun ATP. Buntut spérmatozoa dipaké pikeun ngawelah.
Di manusa, sél spérma ngawengku hulu 5 µm, awak 3 µm, jeung buntut nu panjangna 50 µm. Sél ieu dicirikeun ku saeutikna sitoplasma.
Produksi spérma[édit | édit sumber]
Artikel utama: Spérmatogenesis
Spérma dihasilkeun dina solobong mani na téstés dina prosés nu disebut spérmatogenesis. Sél buleud nu disebut spérmatogonia beulah sarta didiferensiasi sahingga jadi spérma. Nalika sanggama, spérma asup kana heunceut - nu salajengna asup ka rahim.


text:
Al Ghosyiyah
Surah Al Ghosyiyah (basa Arab:الغاشية, al Ġāšiyäh, "Poé Pangbalesan") nyaéta surat ka-88 dina Al Qur'an. Surat ieu kagolongkeun kana surat Makkiyah sarta diwangun ku 26 ayat. Dingaranan Al Ghosyiyah anu hartina Poé Pangbalesan dicokot tina kecap al ghosyiyah anu aya dina ayat kahiji surat ieu. Anu dimaksud ku "Poé Pangbalesan" dina surat ieu téh nyaéta poé kiamat. Surat ieu téh surat anu biasana dibaca ku nabi Muhammad dina rokaat kadua dina solat poé raya sarta solat jumaah.
Poko-poko eusi[édit | édit sumber]
- Keterangan ngeunaan jalma-jalma kafir dina poé kiamat sarta azab anu diragragkeun ka maranéhanana
- Keterangan ngeunaan jalma-jalma anu iman sarta kaayaan sawarga anu dibikeun ka maranéhanana minangka balesan
- Paréntah pikeun nengetan kaahéngan ciptaan-ciptaan Alloh
- Paréntah ka Rosulullah s.a.w. pikeun ngingetkeun kaumna kana ayat-ayat Alloh alatan anjeunna nyaéta nu méré pangéling, sarta lain saurang anu ngawasa kana kaimanan maranéhanana.
Rujukan[édit | édit sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971
- Terjemahan buku Sebab Turunnya Ayat Al-Qur'an karya Jalaludin As-Suyuthi, oleh Tim Abdul Hayyie, Gema Insani, Jakarta, 2008
Tumbu ka luar[édit | édit sumber]
- (en) Al-ghashiya di Sacred-texts
- (en) Al-ghashiya di Altafsir.com


text:
Taun ieu mah Uana barudak teh qurban sapi nu biasana qurban teh di jakarta harita mah di lembur , bongan di jakarta mah teu sirikna unggal taun qurban sapi teh aya kana puluhna di hiji masjid na beda deui jeung di lembur lolobana mah nu qurban teh domba jeung domba deui
Ya...Allah mudah-mudah roh eta sato nu diqurbankeun ku abdi sing sampurna
ngalah engke di alam nu bakal ka sorang bisa nulungan kanu geus ngurbankeun nana
amien...........
karunya nya ningalna tapi emang sato mah diciptakeun pikeun kasampurnaan manusa nu ariman...


text:
Iwan Hanjuang
Wew.
Aya Ibu gegeden balanja ka Mall, tangtu we sabab gegeden, balanja teh aya pangawalna
Basa ngaliwat ka hareupeun jang Otang, kulantaran ibu gegeden teh geulis, pangangguran jang Otang teh ngomong” Wew wew wew wew geulis” Barang ngadenge jang Otang ngomong kitu, Ibu gegeden teh, kasinggung tuluy nitah pangawalna newak jang Otang, harita keneh dibawa ka kantor pulisi diprosesverbal, dengan dakwaan kata-kata tidak mengenakan.Ti Kantor pulisi langsung jang Otang dijagragkeun ka pangadilan.
Jaksa : Pa Hakim, sodara Otang telah menghina Ibu gegeden, waktu Ibu ini ngaliwat sodara Otang ngomong “wew wew geulis” mohon sodara Otang diberi hukuman 5 bulan penjara.
Hakim : Sodara Otang, betulkah sodara waktu Ibu ini ngaliwat bilang wew wew geulis?
Otang : Tidak pak Hakim, nu dituduhkeun jaksa kurang wew na, yang betul” Wew wew wew wew geulis.
Pek tuluykeun lah ku nu maca……..


text:
Agus Alfajari
# TILU HUKUMAN DAYAK # *******************************
Aya lalaki nyasab di hiji leuweung kalimantan tengah peuting wayah isa, keur pegat harepan nyampak di hareupeun manehna aya imah tradisional sakitu jangkungna.Pinuh ku sumanget manehna nyobaan ngetrok panto rek menta tulung.Barang panto di buka katingali lalaki kolot urang dayak pedalaman ngajak eta lalaki asup ka imahna bari pok nyarita "keun maneh di ampihan peuting ieu ku kuring ngan ulah sakali kali ngaganggu anak kuring, mun eta di rempak maneh bakal meunang tilu hukuman dayak ti kuring" si lalaki nyanggupan tuluy diajak ka ruang makan, barang gek diuk torojol budak awewe nu boga imah kacida geulisna mawa cai jeung sagala rupa dahareun bari sura seuri centil ngajak ngobrol.Beres dahar eta lalaki di sadiakeun kamar nu pangluhurna jang sare, bari ngagoler manehna mikiran awewe nu ngobrol jeung manehna tadi, hasrat teu kabendung tuluy manehna keketeyeupan nyampeurkeun kamar eta awewe.Leuwih ti 2 jam manehna balik deui ka kamer manehna bari seuri atoh kacida tuluy sare tibra.Isukna eta lalaki hudang reuwas ningali batu sagede bantal nindihan dadana bari aya tulisan"hukuman kahiji di tindihan batu" manehna tuluy seuri miceun eta batu kaluar bari maca tulisan kadua "batu di talian kanu siki beulah kenca" bakat ku reuwas dari pada manenhna impoten mending potong tulang manehna luncat kaluar nyusul batu nu tadi di piceun bari maca tulisan katilu"siki belah katuhu di talian kana ranjang"


text:
Agus Jamhur Atmo
Kuring silih rérét jeung pamajikan ningali dunungan meni ngalimed tuangna atoh masakan pamajikan kapaké kudunungan, keur kitu jol incu anu karék 3 taun nyampeurkeun bari pok téh :"Mamah (ka Ninina téh sok nyebut Mamah) hoyong ....(maksudna hayang kabeuratan)". Atuh kuring reuwas sieun dunungan geuleuheun, untung dunungan surti. Sanggeus sémah mulang incu langsung dibejaan yen tong sok nyebut ...... Nyarios baé hoyong nyanyi. Tengah peuting keur saré tibra incu ngarenghik "aki hoyong nyanyi" badé nyanyi naon? énjing bae atuh ayeuna mah tos wengi, incu angger ngarenghik bari nyebut hoyong nyanyi. Sok atuh tong tarik teuing nyanyina bilih Mamah gugah didieu baé dina cepil aki ceuk kuring bari teu sadar, sadar2 ceuli karasa haneut bari jeung meledek bau ....


text:
.
Meuleum manggu eujeung taleus, dicokelan nepika jero,
Malem minggu ningang apes,ditoelan kunu gelo.
cikaracak ninggang batu lila-lila beki legok..
tai cakcak ninggang huntu, lila-lila nya dilebokk!,,
Cika cika dina dukuh..Ekek paeh dina wijen..
Lamun cinta masing puguh..Moal arek ka nu sejen..
Kembang ros sisi pageur, lucuna kabina bina
abi naros teu diwaleur, hanjeluna kabina bina
salawe dua lima, kabandung rek kakapalan
awewe jaman ayeuna,Geus melendung dirapalan
Rincik rincang rincik rincang, aya roda na tanjakan
sidik pisan sidik pisan, nyai teh bogoh ka akang
Cikaracak ninggang batu, laun-laun jadi legok
tai cakcak ninggang huntu, laun-laun nya dilebok
Cikaracak ninggang batu, laun-laun jadi legok
cai …. ninggang ….laun-laun jadi orok
Kembang cula kembang tanjung, kembang sagala domdoman
rek sabulan rek sataun, moal weleh diantosan
Aya roda na tanjakan, katinggang ku pangpung jengkol
aya randa gogoakan, katinggang ku hulu botol
Jauh jauh manggul awi, nyiar-nyiar pimerangeun
jauh-jauh neang abdi, nyiar-nyiar pimelangeun
Aya listrik di masigit, caangna ka Pabrik Kina
Aya istri jangkung alit, hanjakal teu di calana
Manuk ciung na pisitan,buah nona aratah keneh
Dicium kunu kumisan, si nona kalahka jebleh
Jalan-jalan ka cianjur, nijek batu ngajelegur
Hanas meuli bajigur, diambuan bau bujur
Pimping cakcak pingping toke,anak beurit momotoran
urang pecak peuting engke, bisi kaburu kotoran
Ecet-ecet oet-oet, barudak ngarurek belut
Kapelet kuring kapelet, ku randa nu gede hitut
Malati kembang malati, dipelakeun dina batu
upami hoyong ka sim abdi, dongkap wae ka buah batu..
Sumberna: http://www.bandung.eu/2011/07/sisindiran.html#ixzz37t5oeprZ


text:
>Mimpi Malam Jum'atOrang Jawa dengan menggunakan bahasa sunda tetapi logatnya memakai bahasa Jawa bercerita kepada Orang Sunda tentang mimpinya di malam Jum'at.
Orang Jawa : "Mas abdi wengi ngimpen
Orang Sunda : "ngimpen naon mas?"
Orang Jawa : "Ngimpen bobo jeung nu geulis."
Orang Sunda : "Kumaha dina jero impenannana?"
Orang Jawa : "Pokona endah pisan ngan pas abdi gugah nu geulis teh hento aya, pan abdi teh kesel ah abdi teh bobo deui we."
Orang Jawa : "Eh ngimpen deui."
Orang Sunda : "Bari kerung, ngimpen naon deui mas?"
Orang Jawa : "Ngimpen gaduh acis seueur pisan. Pas abdi gugah dicabakan dina pesak calana, acisna hento aya ah abdi teh kesel bobo deui we."
Orang Jawa : "Eh abdi ngimpen deui"
Orang Sunda : "Ngimpen naon deui mas?"
Orang Jawa : "Ngimpen ee"
Orang Sunda : "Kumaha tah?"
Orang Jawa : "Pas abdi gugah, dicabak teh aya ee teh. Hahahahahahaha...."
>Budak BolohoSi Encep budak kelas opat SD keur gundem catur jeung bapana.
Encep : "Pa, Encep enjing bade ulangan Matematika. Pami Encep kenging peunteun 10, bapa bade masihan naon ka Encep?"
Bapa : "Bapa bade masihan duit saratus rebu..!"
Encep : "Alim ah saratus rebu mah, sarebu wae nya, Pa?"
Bapa : "Naha, Cep?"
Encep : "Saratus rebu mah cape ngetangna.."
>Ngawulang Di SD
Supir : "Dupi ibu ngawulang di SD?"
Bu Guru : "Muhun"
Supir : "Ngawulang Seni...?"
Bu Guru : "Sanes"
Supir : "Agami...?"
Bu Guru : "Sanes..."
Supir : "Ngawulang naon atuh..?"
Bu Guru : "Ngawulang Bahasi....!"
Supir : "Ooo...hh..!" Ceuk supir bari nincak gas.
>Maung jeung Uncal (bodor si cepot)
Sanggeus kahuruan tinggal haseupna tina jeuro guha kaluar indung jeung anak maung.
"Ma..aden lapar" anak maung ka indungna
"Nya ke urang..." can ge beres nyarita, ti tukangeun kaluar oge uncal ti jeuro guha, singhoreng uncal jalu nu ngilu nyumput.
"Ma itu uncal..udag ma aden hayang daging uncal" anak maung rada ngagareuwahkeun indungna anu reuwaseun.
Indung maung teu talangke langsung luncat ngudag eta uncal.
Uncal anu leuwih leutik leuwih lincah tibatan maung, ngan satarik tarikna ge sato nu geus nahan lapar jeung hawa panas duanana beuki laun, ngan sakadang uncal gancang manggih jalan manehna lulumpatan ngaliwatan tangkal kai nu rekep, maung bati ku nafsu teu bisa newak bae beunang kadeoh, manehna muru uncal ngan..awak maung tungtungna nyelap na sela tangkal.
Kanyahoan maung teu bisa ojah, uncal nguriling balik deui. abong jalu sanajan uncal boga pikiran cabul.
"Ah..bae sagalakna maung, da ti tukang mah angger we maung bikang" uncal ngomong sorangan. geus kitumah maung teh diopi ku uncal. geus beres uncal terus lumpat deui bari heheotan..(aya kituh uncal nga heot).
Geus bisa leupas maung balik deui ka anakna.
"Ma...ma..kumaha SI UNCAL teh beunang...mana ma..aden lapar.."
Indung maung kadon jamutrut ka anakna " eh...ari maneh tong susa sisi PAPIH kituh!!!" bari ngaleos.
>Terjun Make Payung
Ii : "heh ihin, abi rek nanya ka maneh. Majar maneh teh pinter lin?"
Solihin : "rek nanya naon maneh? Naon wae pertanyaannana pasti ku kuring mah ka jawab." ( sabari masang wajah anu balaga. Padahal mani geuleuh gaya na teh)
Ginda : "bener hin maenya the master teu bisa ngajawab" (bari semu ngaledek)
Solihin : "heueuh bener"
Ii : "kieu hin, urang rek nanya. Mana nu bener ? "terjun payung teh terjun make payung" atawa "terjun payung teh terjun make pa" "sok jawab mana nu bener. Kapanan maneh teh pinter"
Ginda : "sok hin jawab. Ulah lobah mikir"
Solihin : "gampang atuh eta mah. Nya nu bener mah atuh terjun payung teh terjun make payung. Kumah benerteu?�
Ii + ginda: "wah ihin, maneh bener pisan. Bener bener bener goblok gebloh teu katulungan matak ge sakola meh rada ngarti seutikmah"(sabari seuri cacarawakan)
Solihin : "naha uing salah kitu"(sabari mikir)
Ginda : "geus ayeuanamah, supaya maneh yakin mana jawaban nu bener. Ayeuna urang terjun payung. Maneh terjunna make payung. Urang jeung si ii make parasut"
Solihin : "hayu. Ke keheula lamun urang terjun tina kapal atuh meureun koid�"
Ii + ginda: "pikiran we olangan. Da moal nyaho ari can di ajaran mah"
Solihin : "?@#??!%%!#~`"
>Copet Bandung
Keur anteng manehna ngalamun torojol aya copet kakarayapan kana pesak calanana,kabeneran pesak calana si sueb teh ges soeh(robek),trus manehna ngomong kieu,
Sueb : "Sok sia rek maling naon?"
Copet: "Heunteu mang,"
Sueb : "Sok mending digorowoken copet,atawa mendingan tuluy usapan bobogaan aing."
Copet: "..?@/???Ehm..."
>Kodok Bangkong
basa mang Juned keur ngobrol jeung pak Kosim di teras imah, anakna keur uplek maen koleci jeung anak pak Kosim. Keur anteng maen koleci, ujug-ujug gejlo weh aya bangkong luncat ka deukeut barudak nu keur maen koleci, atuh barudak teh rareuwaseun.
Anak mang Juned: "Ih, awas aya bangkong, aya bangkong"
Anak pak Kosim : "Idih, ada kodok, ada kodok"
Anak mang Juned: "Yeeh, tong di kodok, geuleuh"
Atuh mang Juned jeung pak Kosim nu ngadengekeun sing cakakak
>Kacang Hejo
Aki : "Nini urang teh geus karolot,aki rek menta dihampura bisi aya kasalahan ka Nini"
Nini : "Ih aki sarua nini oge, urang silih hapura we atuh umur mah saha nu nyaho."
Aki : "Sukur atuh ari nini rek ngahampura ka aki mah,sabab aki teh pernah salingkuh ka nini"
Nini : "Kutan jeung saha aki?"
Aki : "Eta jeung Si Edah tukang lotek tea,terus jeung Si Emeh anak Mang Sarkawi,malah jeung Si Icih oge nu dilebak ngalaman."
Nini : "Nya ari aki geus ngaku mah bari jeung ngarasa kaduhung teu nanaon ki dihampura,tapi nini oge sarua geus pernah salingkuh."
Aki : "Ari nini jeung saha?"
Nini : "Ari nini mah mun geus salingkuh teh sok neundeun kacang hejo dia toples"
Aki : "Toples nu di dapur nini?"
Nini : "Enya aki,nu dina toples mah sesana pan anu sakeler mah beak dibubur."
Aki : "????????!!!??"
>Sendal Kuring
Si Ucok: "Heh kau barudak,, ninggali sendal kuring teu??"
Barudak: "Sendal nu kumaha bang??"
Si Ucok: "Eta sendal nu karek meuli bieu isuk-isuk"
Barudak: "Wah teu apal bang"
Datang Pa Haji nu karek kaluar ti Mesjid, di tanya oge ku si ucok...
Si Ucok: "Pa Haji, sendal kuring leungit pa haji"
Pa Haji: "Pahili meureun bang"
Si Ucok: "Bah..! Siapa pula eta pa hili?? Wah kudu di bantai ku kuring..!"
Pa Haji: "Eh si abang, Pahili teh Pagentos"
Si Ucok: "Bah..! Duaan jeung si Pa gentos??? Wah duanana ku kuring rek di bantai..!"
Pa Haji: "Aduh di bejaan teh teu ngarti-ngarti, pa haji uwih ahh...Assalamualaikum.."
Si Ucok: "Bah..! Rek kamana Pa Haji?? Sendal kuring kumaha ieu??"
>Film-Film Hollywood Versi Bahasa Sunda
b. Enemy At The Gate - Musuh Ngajedog di Pager
c. Die Hard - Teu Paeh-Paeh
d. Die Hard II - Can Paeh Keneh
e. Die Hard III With A Vengeance - Nya’an euy Hese Pisan Paehna
f. Bad Boys – budag bedegong
g. Rocky - Osok Neunggeulan Batur
h. Rain Man - Lalaki Cicing di Bogor
i. Here’s Something About Marry - Ari Ceu Meri Teh Kunaon?
j. Mission Impossible - Moal Bisa
k. Titanic - Tilelep
l. Paycheck - Nganjuk Heula
m. Reign of Fire - Beubeuleuman
n. Original Sin - Tara Ka Mesjid
o. Sleepless In Seattle - Cenghar Di Ciateul
p. Silence of The Lambs - Embe Pundung
q. Ghost - Jurig Kasep
r. Bad Boys - Budak Baong
s. Are We There Yet? - Lila Teuing Nepina Euy?
t. Home Alone - Tinggaleun
u. Casablanca - Mengkol Ti Sudirman
v. Gone In Sixty Seconds - Indit Siah Kaditu!
w. The Awakening - Hudang Sare
x. After The Sunset - Tereh Maghrib
>Angkot Jeung Ojeg
Duanana katinggali pada-pada napsu hayang nyusul.
Nepi ka hiji pengkolan duanana eureun sakaligus.
Supir angkot kaluar tina mobilna, bari langsung sosorongot ka tukang ojeg,
"Kunaon sia ngudag-ngudag aing?"
"Ari sia, kunaon ngudag-ngudag aing oge?", jawab tukang ojeg.
"Aing mah diudag pulisi", ceuk supir angkot.
"Aing oge," jawab tukang ojeg.
>Mihape Kuda
Budak : "Ah alim, sieun nyongot."
Kusir : "Moal, da ieu mah kudana oge bageur."
Budak : "Sieun nyepak atuh."
Kusir : "Tara deuih. Kuda bageur."
Budak : "Moal ah, sieun kabur."
Kusir : "Ih, Si Ujang mah. Moal kabur, moal. Ceuk Emang oge, kuda bageur."
Budak : "Ari kitu mah, naha atuh miwarang di tungguan ku abdi?"
>GIGITEKAN
Dokter Gigi : "Kenapa giginya mang..?"
Mang Asep : "Gigi saya koropok, cabut saja Dok"
Dokter Gigi : "Coba buka mulutnya...", si dokter teh bari terus mariksa huntu Mang Asep. Beres dipariksa terus huntu Mang Asep dicabut bari getih kaluar tina gusina. Tuluy si Dokter teh nyelapkeun kapas kana huntu Mang Asep nu masih getihan."
Dokter Gigi : " Gigi tekan..."
Mang Asep kalahka ngagual geolkeun bujurna kawas Inul keur ngebor.....dikirana sina GIGITEKAN
Dokter Gigi : " ..??%@%& ..."


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Senin, 06 Desember 2010
Khotbah Dadakan
Harita basa minggu isuk,
loba tamu nu daratang ka tatangga nu sakontrakan,
kontrakan nu leutik jadi heurin ku ondangan,
nepi nebeng ka buruan urang,
uing bingung aya naon?
mun rek hajat pasti bebeja,ieu mah jol jol aya sugan teh aya nu kapapatenan,
teu lila ti dinya,nu karumpul gigitaran bari nyanyi seriosa & ngomong Sodara-sodara,
gunjrang genjreng sangeunahna teu mikirkeun tatangga,
acara geus rengse,
ibu2 lapor ka RT,
musawarah diayakeun,
ahirna tatangga urang dititah pindah.Asa piraku golejra ngurangan


text:
Saté
Saté nyaéta daging anu dikeureutan sagedé-gedé indung leungeun sarta dicolok ku sujén, diasakanana dibeuleum dina luhureun ruhak.[1] Ilaharna saté maké daging saperti daging embé, kelenci, domba, jeung sapi. [1]
Rupa-Rupa Saté[édit | édit sumber]
- Saté hayam nyaéta kadaharan khas Indonésia.[2] Saté hayam dijieun tina daging hayam.[2] Umumna dimasak ku cara dibeuleum ku areng, maké bumbu kacang atawa bumbu kécap.[2]
- Saté lilit, nyaéta saté bahan dasarna udang, ieu kadaharan téh khas Bali.[3]
- Saté maranggi, nyaéta saté tina daging sapi. [4] Saté maranggi ngandung saeutik kolesterolna. [5]
- Saté gembrung atawa saté jeprét, nyaéta saté tina kulit sapi anu dibeulahan tuluy dikulub, sanggeus kitu ditojoskeun kana nyéré.[6] Ieu kadaharan téh khas Ciamis.[6] Ieu saté katelah ku sebutan colok gembrung, disebut kitu sotéh ku lantaran bahan dasarna tina kulit sapi jadi jiga kulit bedug (gembrung) anu dicolokan jiga saté. [6]
- Sate torpedo, nyaéta saté anu dijieun tina kanjut embé.[2] Saté ieu dipercaya bisa ningkatkeun séksual lalaki.[2]
- Saté penyu, nyaéta saté tina daging penyu.[2] Saté ieu lolobaba di Bali. [2]Saté penyu loba ngandung kolesterol. Ieu kadaharan téh geus rada langka ku sabab sato penyu ayeuna meh punah jadi salah sahiji sato anu dilindungi ku pamaréntah.[2]
- Saté laleur, bahasa Madura mah di sebut saté lalér, ieu saté téh lain tina daging laleur tapi tina daging embé atawa hayam anu diteukteukan laleutik saperti laleur. [2] Saté ieu aslna ti Pamekasan Madura. [2] Cara ngabeuleumna teu pati lila saperti saté-saté nu laina, bumbuna sarua ilaharna saté nu lain.[2]
- Saté kalong nyaéta kadaharan khas Cirebon. [2]Saté ieu dijieun tina daging munding anu dilemeskeun ku cara di tutu. Rasana amis, hampir sarua jeung dendeng.[2] Disebut Saté Kalong ku lantaran nu dagangna nalika soré nepi ka subuh. [2]
- Saté kerang nyaéta kadaharan khas Surabaya.[2] Saté kerang dijieuna tina daging kerang. [2] Saté ieu béde jeung saté nu umumna di beuleum ieu saté kerang mah di kulub.[2]
- Saté buntel, nyaéta sajenis saté anu dijieuna tina daging embé anu dicincang anu dibungkus ku lemak embé tuluy dibeuleum.[2] Bumbuna nyaéta pedes jeung kécap amis.[2] Ieu kadaharan téh khas Surakarta.[2]
Rujukan[édit | édit sumber]
- ↑ a b Danadibrata,R.A.(2006).Kamus Basa Sunda.Bandung: Kiblat Buku Utama.
- ↑ a b c d e f g h i j k l m n o p q r s t Asal muasal Sate (Dicutat tanggal 21 Oktober 2011)
- ↑ Sate Lilit Bali (Dicutat tanggal 21 Oktober 2011)
- ↑ Sate Maranggi (Dicutat tanggal 21 Oktober 2011)
- ↑ Sate Maranggi Sambal Oncom (Dicutat tanggal 21 Oktober 2011)
- ↑ a b c Gebrung (Dicutat tanggal 21 Oktober 2011)


text:
Kaca
Kaca nyaéta geblégan gelas atawa beling nu gedé gunana di antarana sok dipaké jandéla, panto eunteung, jeung sajabana.[1]
Sajarah Kaca[édit | édit sumber]
Salila rébuan taun, kaca dianggap minangka hiji hal pikeun ditempokeun.[2] Kaca kapaké pikeun dekorasi sarta pikeun nyieun barang-barang berharga. Kaca jadi bener-bener kapaké lamun dianggap minangka hiji hal anu tembus pandang.[2]
Taya anu bener-bener nyaho iraha atawa di mana rusiah nyieun kaca nu mimiti, sanajan urang weruh kaca geus dipaké saprak jaman mimiti pisan.[2] Bahan-bahan utama pikeun nyieun kaca nyaéta keusik, lebu soda, atawa garam lebu (kalsium karbonat) sarta kapur, anu dilééhkeun babarengan kalayan suhu anu tinggi.[2] Saprak bahan-bahan ieu kapanggih réa di sagala rupa bagian dunya, rusiah nyieun gelas geus kapanggih di loba nagara.[2]
Nurutkeun hiji carita, jalma-jalma Phoenix kuna meujeuhna meunang pangajén pikeun penemuan ieu.[2] Saurang awak kapal istirahat di hiji walungan di Syria.[2] Sabot maranéhanana siap pikeun masak kadaharan pikeun dahar peuting, maranéhanana henteu manggihan batu pikeun ngaganjel ceret maranéhanana.[2] Jadi maranéhanana ngagunakeun bongkahan-bongkahan ‘niter’ (sanyawa sodium) ti muatan kapal.[2] Panas seuneu ngalééhkeun niter, anu pacampur jeung keusik anu aya disakurilingna sarta nyérélék kaluar minangka aliran kaca éncér.[2]
Carita ieu meureun bener, meureun henteu bener, tapi, Syria nyaéta salah sahiji ti tempat-tempat asal nyieun kaca.[2] Sarta para padagang bangsa Phoenix kuna ngajual barang-barang pecah belah di sakumna nagara-nagara Mediterania.[2] Mesir nyaéta nagara séjén anu geus mikawanoh pembuatan kaca saprak jaman mimiti.[2] Manik-manik sarta kurabu ti kaca geus kapanggih di pusara-pusara anu asalna ti taun 7000 saméméh masehi, tapi, barang-barang ti kaca ieu kamungkinan asalna ti Syria.[2] Kira -kira taun 1000 saméméh masehi, jalma-jalma Mesir nyieun kaca maranéhanana sorangan.[2]
Jalma-jalma Mesir nyampurkeun batu kerikil kwarsa anu geus diancurkeun jeung keusik pikeun ngarobah kelir kaca.[2] Maranéhanana ogé nyaho, yén upamana nambahan kobalt, tambaga, atawa mangan dina campuran éta, maranéhanana bisa ngahasilkeun kaca anu miboga rupa-rupa kelir bulao, héjo, atawa ungu.[2]


text:
brv honda bogor
brv honda bogor
honda BR-V Bogor Cibinong, harga honda BR-V Bogor Cibinong, BR-V Bogor Cibinong honda bogor,BR-V Bogor Cibinong honda harga,honda BR-V Bogor Cibinong bogor,harga honda BR-V Bogor Cibinong, mobil honda BR-V Bogor Cibinong, harga mobil BR-V Bogor Cibinong, harga BR-V Bogor Cibinong, harga mobil honda BR-V Bogor Cibinong, spesifikasi honda BR-V Bogor Cibinong, mobil BR-V Bogor Cibinong, honda BR-V Bogor Cibinong harga, honda BR-V Bogor Cibinong 2015,honda bogor,honda mandiri bogor,sales honda bogor


text:
Situ
Situ atawa talaga nyaéta kumpulan cai atawa cairan séjénna nu lumayan lega nu dilingkung ku daratan. Kalolobaan situ di dunya eusina cai tawar, sarta kalolobaannana ogé ngampar di beulahan bumi béh kalér dina latitude nu leuwih luhur. Dina ékologi lingkungan situ disebut lacustrine. Situ gedé kadang-kadang disebut "sagara di daratan" sarta sabalikna sagara leutik kadang-kadang ogé disebut situ. Istilah situ ogé digunakeun keur nerangkeun fitur saperti Situ Eyre, nu mangrupa léngkob garing salila sawatara waktu tapi satuluyna kaeusian cihujan dina usum hujan nu ngagebrét.
Loba ogé situ jieunan sarta diwangun keur PLTA, rékréasi, industri, tatanén, atawa keur nyadiakeun cai doméstik.
Asal-usul situ alam[édit | édit sumber]
Tina jihat géologis, umur situ téh lolobana mah kaitung ngora kénéh, sabab kaurugan ku prosés alami sarupaning érosi sahingga situna beuki lila beuki déét, atawa situna bedah.
Situ panglegana dumasar buana[édit | édit sumber]
Situ-situ panggedéna (lega pabeungeutannana) dumasar buana nyaéta:
- Afrika - Situ Victoria, ogé mangrupa situ cai tawar panglegana kadua di bumi. Situ ieu mangrupa salasahiji tina Situ Gedé di Afrika.
- Antartika - Situ Vostok (subglasial)
- Asia - Laut Kaspia, situ panggedéna di dunya.
- Australia - Situ Eyre
- Éropa - Situ Ladoga, terus Situ Onéga, duanana aya di kulon kalér Rusia.
- Amérika Kalér - Situ Superior
- Amérika Kidul - Lake Titicaca, nu mangrupa kumpulan cai pangluhurna di sakuliah dunya, 3.821 m luhureun cai laut.
Catetan: Situ Maracaibo bisa dianggep minangka situ panglegana di Amérika Kidul. Situ ieu ngampar sarua jeung luhurna cai sagara tur nuluy ka cai sagara, kusabab éta leuwih hadé disebut teluk.


text:
Twitter nya éta salasahiji 'jejaring sosial' anu keur booming dina danget ieu.[rujukan?] Dina taun 2010 waé, jumlah pamaké twitter di dunya aya kana 224 juta pamaké.[rujukan?] di Indonésia sorangan, twitter loba pisan pamakéna. masarakat Indonesia nyumbang kira-kira 15% tina total tweets di dunya.[rujukan?] Masarakat Indonésia sering nyieun atawa nyiptakeun 'Trending Topic' anyar dina twitter, hal éta anu ngabalukarkeun sababaraha kali topik-topik urang Indonésia asup dina réngking kahiji.[rujukan?] Kitu ogé Urang Sunda, kiwari Urang Sunda geus teu jaman dui gagap téhnologi atawa gapték dina kahirupanna.[rujukan?] Urang Sunda ogé geus ilubiung dina twitter, hal ieu bisa kataji dina yén dina twitter aya @tekatekisunda, jeung sajabana.[rujukan?]
Ti Wikipédia, énsiklopédia bébas